निदेशालय में कार्यरत कार्मिकों का नियंत्रण अब निदेशक के पास
माध्यमिकएवं प्रारंभिक शिक्षा निदेशालय सहित पंजीयक शिक्षा विभागीय परीक्षाएं और समाज शिक्षा कार्यालयों में कार्यरत मंत्रालयिक वर्ग के कार्मिक और अधिकारियों का नियंत्रण अब माध्यमिक शिक्षा निदेशक के पास रहेगा।
शिक्षा ग्रुप-दाे विभाग के उपशासन सचिव कमलेश आबूसरिया ने निदेशक माध्यमिक शिक्षा को एक पत्र लिखकर राजस्थान अधीनस्थ कार्यालय मंत्रालयिक सेवा नियम 1999 के तहत इन कार्मिकों की नियुक्ति, वरिष्ठता, पदोन्नति, पदस्थापन और स्थानांतरण आदि समस्त कार्यों के लिए सक्षम अधिकारियों को अधिकृत किया है। इस आदेश के जारी होने से माध्यमिक और प्रारंभिक शिक्षा निदेशालय, पंजीयक शिक्षा विभागीय परीक्षाएं और समाज शिक्षा कार्यालयों में कार्यरत लिपिक ग्रेड प्रथम, लिपिक ग्रेड द्वितीय, सहायक कार्यालय अधीक्षक तथा आशुलिपिक के स्थानांतरण और पदस्थापन में राज्य के मंडल उपनिदेशकों और जिला शिक्षा अधिकारियों का हस्तक्षेप नहीं रहेगा। एक अधिकारी से दूसरे अधिकारी के कार्यक्षेत्र में किसी भी प्रकार के परिवर्तन का अधिकार निदेशक माध्यमिक शिक्षा के पास होगा। इस आदेश से निदेशक कर्मठ और योग्य तथा अनुभवी कार्मिकों को निदेशालय में रख सकेंगे। वहीं दूसरी और मंत्रालयिक वर्ग के कार्मिक इसे शासन सचिवालय की तरह क्लोज कैडर बनाने की मांग कर रहे हैं।
hin_Deva hin_Deva hin_Deva